b'\n_START_ARTICLE_\nOcvrti zeleni paradi\xc5\xbeniki\n_START_SECTION_\nPovzetek vsebine\n_START_PARAGRAPH_\nEvelyn Couch (Kathy Bates) je gospodinja, ki se soo\xc4\x8da s klimakterijem, pomanjkanjem samozavesti in ob\xc4\x8dutenjem nesre\xc4\x8dnega zakona. V domu za ostarele, kjer je z mo\xc5\xbeem obiskovala njegovo teto, je Evelyn poznala starej\xc5\xa1o gospo Ninny Threadgoode (Jessica Tandy). Ninny ji je ob vsakem obisku pripovedovala svojo zgodbo o \xc5\xbeivljenju v mestecu Whistle Stop v Alabami. Glavna lika te zgodbe sta bili Idgie Threadgoode in Ruth Jamison, prijateljici, ki sta odprli restavracijo Whistle Stop Cafe. Zgodba je mo\xc4\x8dno vplivala na Evelyn, ki je bila sicer nezadovoljna v svojem zakonu. Pripovedovanje o svojeglavi in brezkompromisni Idgie ter lojalni in samostojni Ruth je Evelyn prepri\xc4\x8dalo, da je tudi sama spremenila svoje \xc5\xbeivljenje in postala samozavestnej\xc5\xa1a. Med Ninny, za katero se je na koncu izkazalo, da je v bistvu Idgie, in Evelyn se je razvilo pristno prijateljstvo.'